6. LIIKENNEPOLITIIKKA

1. 31991 L 0440: Neuvoston direktiivi 91/440/ETY, annettu 29 päivänä heinäkuuta 1991, yhteisön rautateiden kehittämisestä (EYVL L 237, 24.8.1991, s. 25), sellaisena kuin se on viimeksi muutettuna seuraavalla:

- 32001 L 0012: Euroopan parlamentin ja neuvoston direktiivi 2001/12/EY, annettu 26.2.2001 (EYVL L 75, 15.3.2001, s. 1).

Neuvoston direktiivin 91/440/ETY 10 artiklan 3 kohtaa sovelletaan Unkarissa 31 päivään joulukuuta 2006 asti ainoastaan seuraavin edellytyksin:

- Unkarin valtionrautateiden (MÁV) on toimittava yhteistyössä toimiluvan saaneiden rautatieyritysten kanssa tarjotakseen syrjimättömällä tavalla kansainvälistä rautateiden tavaraliikennettä tuonnin, viennin ja Unkarin kautta kulkevan liikenteen osalta. Direktiivin 10 artiklan 1 ja 2 kohdassa säädetyt käyttöoikeudet myönnetään rajoituksitta.

- Vähintään 20 prosenttia Unkarin alueella sijaitsevan Euroopan laajuisen rautateiden tavaraliikenneverkon vuosittaisesta kokonaiskapasiteetista on varattava muille rautatieyrityksille kuin MÁVille, ja kaikkien lähtö- ja määräpaikan välisten osuuksien osalta on voitava noudattaa MÁVin noudattamia matka-aikoja. Infrastruktuurin hallinnon on ilmoitettava kunkin radan todellinen kapasiteetti annettavassa verkkoa koskevassa lausumassa. Mainittu 20 prosenttia vuosittaisesta kokonaiskapasiteetista kattaa direktiivin 91/440/ETY 10 artiklan 1, 2 ja 3 kohdassa säädetyt käyttöoikeudet.

2. 31992 L 0014: Neuvoston direktiivi 92/14/ETY, annettu 2 päivänä maaliskuuta 1992, kansainvälisen siviili-ilmailun yleissopimuksen liitteessä 16, (toinen painos 1988) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta (EYVL L 76, 23.3.1992, s. 21), sellaisena kuin se on viimeksi muutettuna seuraavalla:

- 32001 R 0991: komission asetus (EY) N:o 991/2001, annettu 21.5.2001 (EYVL L 138, 22.5.2001, s. 12).

Poiketen siitä, mitä direktiivin 92/14/ETY 2 artiklan 2 kohdassa säädetään, kyseisen direktiivin 2 artiklan 1 kohdan a alakohdassa vahvistettuja ehtoja ei sovelleta Unkarissa ennen 31 päivää joulukuuta 2004 Azerbaidžanin, Kazakstanin, Moldovan, Venäjän federaation, Turkmenistanin ja Ukrainan rekisterissä oleviin ilma-aluksiin, joita liikennöivät kyseisiin maihin sijoittautuneet luonnolliset tai oikeushenkilöt.

3. 31993 R 3118: Neuvoston asetus (ETY) N:o 3118/93, annettu 25 päivänä lokakuuta 1993, edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden tavaraliikennettä jäsenvaltiossa (EYVL L 279, 12.11.1993, s. 1), sellaisena kuin se on viimeksi muutettuna seuraavalla:

- 32002 R 0484: Euroopan parlamentin ja neuvoston asetus (EY) N:o 484/2002, annettu 1.3.2002 (EYVL L 76, 19.3.2002, s. 1).

a) Poiketen siitä, mitä asetuksen (ETY) N:o 3118/93 1 artiklassa säädetään, ja liittymispäivää seuraavan kolmannen vuoden loppuun saakka Unkariin sijoittautuneet liikenteenharjoittajat eivät voi harjoittaa kansallista maanteiden tavaraliikennettä muissa jäsenvaltioissa ja muihin jäsenvaltioihin sijoittautuneet liikenteenharjoittajat eivät voi harjoittaa kansallista maanteiden tavaraliikennettä Unkarissa.

b) Ennen liittymispäivää seuraavan kolmannen vuoden loppua jäsenvaltioiden on ilmoitettava komissiolle, pidentävätkö ne tätä ajanjaksoa enintään kahdella vuodella vai soveltavatko ne jatkossa täysimääräisesti asetuksen 1 artiklaa. Jos ilmoitusta ei tehdä, sovelletaan asetuksen 1 artiklaa. Ainoastaan niihin jäsenvaltioihin sijoittautuneet liikenteenharjoittajat, joissa asetuksen 1 artiklaa sovelletaan, voivat harjoittaa kansallista maanteiden tavaraliikennettä niissä muissa jäsenvaltioissa, joissa asetuksen 1 artiklaa myös sovelletaan.

c) Ne jäsenvaltiot, joissa asetuksen 1 artiklaa sovelletaan b kohdan mukaisesti, voivat noudattaa jäljempänä esitettyä menettelyä Unkarin liittymispäivää seuraavan viidennen vuoden loppuun asti.

Jos edellisessä alakohdassa tarkoitetun jäsenvaltion kansallisilla markkinoilla tai osassa kyseisiä markkinoita on vakavia häiriöitä tai vaikeutunut tilanne kabotaasiliikenteen vuoksi, kuten merkittävää ylitarjontaa tai useiden maantieliikennettä harjoittavien yritysten taloudelliseen tasapainoon tai selviytymiseen kohdistuvaa uhkaa, kyseisen jäsenvaltion on ilmoitettava asiasta komissiolle ja muille jäsenvaltioille ja annettava niille kaikki tarvittavat tiedot. Kyseisten tietojen perusteella jäsenvaltio voi pyytää komissiota lykkäämään kokonaan tai osittain asetuksen 1 artiklan soveltamista tilanteen palauttamiseksi ennalleen.

Komissio tutkii tilannetta kyseisen jäsenvaltion toimittamien tietojen perusteella ja päättää kuukauden kuluessa pyynnön vastaanottamisesta, ovatko suojatoimenpiteet tarpeen. Sovelletaan asetuksen 7 artiklan 3 kohdan toisessa, kolmannessa ja neljännessä alakohdassa sekä 4, 5 ja 6 kohdassa säädettyä menettelyä.

Ensimmäisessä alakohdassa tarkoitettu jäsenvaltio voi kiireellisissä ja poikkeuksellisissa tapauksissa keskeyttää asetuksen 1 artiklan soveltamisen ja toimittaa asiasta jälkikäteen perustellun ilmoituksen komissiolle.

d) Niin kauan kuin edellä olevien a ja b alakohdan nojalla asetuksen 1 artiklaa ei sovelleta, jäsenvaltiot voivat säännellä pääsyä kansalliseen maanteiden tavaraliikenteeseensä vaihtamalla asteittain keskenään kabotaasilupia kahdenvälisten sopimusten perusteella. Tähän voi sisältyä mahdollisuus täydelliseen vapauttamiseen.

e) Sen soveltaminen, mitä a-c kohdassa määrätään, ei saa johtaa kansallisen maanteiden tavaraliikenteen markkinoille pääsyn rajoittamiseen siitä, mikä se on liittymissopimuksen allekirjoittamispäivänä.

4. 31996 L 0053: Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59), sellaisena kuin se on viimeksi muutettuna seuraavalla:

- 32002 L 0007: Euroopan parlamentin ja neuvoston direktiivi 2002/7/EY, annettu 18.2.2002 (EYVL L 67, 9.3.2002, s. 47).

Poiketen siitä, mitä direktiivin 96/53/EY 3 artiklan 1 kohdassa säädetään, ajoneuvot, jotka ovat mainitun direktiivin liitteessä 1 määriteltyjen luokkien 3.2.1, 3.4.1, 3.4.2, 3.5.1 ja 3.5.3 raja-arvojen mukaisia, saavat käyttää 31 päivään joulukuuta 2008 saakka ainoastaan niitä Unkarin tieverkon osia, joita ei ole parannettu, jos ajoneuvot ovat Unkarin akselipainoja koskevien rajoitusten mukaisia.

Unkarin on noudatettava pääasiallisen kauttakulkuverkostonsa parantamista koskevaa aikatauluaan, joka on esitetty jäljempänä olevassa suuntaa antavassa taulukossa. Kaikkien yhteisön talousarviosta rahoitettavien infrastruktuuri-investointien yhteydessä on varmistuttava siitä, että pääväylät rakennetaan tai parannetaan siten, että ne kykenevät kantamaan 11,5 tonnin kuorman akselia kohden. Parannustöiden valmistuessa on Unkarin tieverkko asteittain avattava direktiivin raja-arvojen mukaisille kansainvälisen liikenteen ajoneuvoille.

Väliaikaiset lisämaksut, jotka koskevat parantamatonta verkon osaa käyttäviä, direktiivin raja-arvojen mukaisia kansainvälisen liikenteen ajoneuvoja, on perittävä syrjimättömällä tavalla. Ajoneuvojen, jotka ylittävät Unkarin ilman ilmajousitusta oleville ajoneuvoille asettaman 10 tonnin akselikuormarajan ja ilmajousitusjärjestelmällä varustetuille ajoneuvoille asettaman 11 tonnin rajan, on saatava Unkarin tielupa sen varmistamiseksi, että tietyt tierakenteet ja sillat kierretään. Unkarin on hyväksyttävä 0,5 tonnin poikkeaminen ilmajousitettujen ajoneuvojen akselipainojen mittauksessa ja sovellettava väliaikaista lisämaksua vain, jos akselipaino on yli 11,5 tonnia.

Direktiivin raja-arvojen mukaisilta ajoneuvoilta ei peritä väliaikaisia lisämaksuja seuraavia pääasiallisia kauttakulkureittejä käytettäessä:

- kauttakulkureitti Hegyeshalom-Nagylak (yleiseurooppalainen liikennekäytävä IV): E60 Itävallan rajalta Hegyeshalomiin ja Budapestiin, E60 Budapestin eteläinen ohitustie, E75 Budapestista Kiskunfélegyházaan;

- kauttakulkureitti Rajka-Nagylak (yleiseurooppalainen liikennekäytävä IV): E65 Slovakian rajalta Rajkaan ja Hegyeshalomiin, E60 Hegyeshalomista Budapestiin, E60 Budapestin eteläinen ohitustie, E75 Budapestista Kiskunfélegyházaan;

- kauttakulkureitti Torniszentmiklós-Nagylak (yleiseurooppalaiset liikennekäytävät V ja IV): Siófokista ja Budapestistä, E60 Budapestin eteläinen ohitustie, E75 Budapestista Kiskunfélegyházaan;

- kauttakulkureitti Hegyeshalom-Röszke (yleiseurooppalaiset liikennekäytävät IV ja X): E60 Itävallan rajalta Hegyeshalomiin ja Budapestiin, E60 Budapestin eteläinen ohitustie, E75 Budapestista Kiskunfélegyházaan;

- kauttakulkureitti Rajka/Röszke (yleiseurooppalaiset liikennekäytävät IV ja X): E65 Slovakian rajalta Rajkaan ja Hegyeshalomiin, E60 Hegyeshalomista Budapestiin, E60 Budapestin eteläinen ohitustie, E75 Budapestista Kiskunfélegyházaan.

Teidenparannusohjelma (km)

Päätieverkko | 2001 | 2002 | 2003 | 2004 | 2005 | 2006 | Yhteensä | | 2007 | 2008 | Yhteensä (2007-2008) | Yhteensä (2001-2008) |

Asiakirjan CONF-H 37/00 liitteessä 2 olevassa kartassa esitettyjen teiden parantaminen (Tiet 2, 3, 4, 6, 8, 33, 35, 42, 44, 47, 56, 61) | | 78 | 126 | 270 | 270 | 270 | 1014 | | | | | 1014 |

Parantaminen (Tiet 41, 49, 51, 58) | | | | 51 | 65 | 69 | 185 | Parantaminen (Tiet 74, 87, 86) | 100 | 100 | 200 | 385 |

Parantaminen (muut tiet) | 30 | 50 | 70 | 70 | 70 | 70 | 360 | Parantaminen (muut tiet) | 70 | 70 | 140 | 500 |

Uusien teiden rakentaminen (lähinnä ohitusteitä) | 29 | 49 | 45 | 27 | 35 | 61 | 246 | Uusien teiden rakentaminen (lähinnä ohitusteitä) | 60 | 60 | 120 | 366 |

Päätiet yhteensä | 59 | 177 | 241 | 418 | 440 | 470 | 1805 | | 230 | 230 | 460 | 2265 |

Moottoritieverkko | | | | | | | | | | | | |

Uusien teiden rakentaminen (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Uusien teiden rakentaminen (M6-56, M7, M8, M0) | 177 | 165 | 342 | 773 |

Yhteensä | 59 | 242 | 265 | 438 | 677 | 555 | 2236 | | 407 | 395 | 802 | 3038 |

--------------------------------------------------